 பொழிப்புரை அச்சுட்டெழுத்துக்கள் மொழியினகத்திலும் மொழியின் புறத்திலும் நின்று அண்மையிடத்தும் சேய்மையிடத்தும் அண்மைக்கும் சேய்மைக்கும் பொதுமையிடத்தும் சுட்டி வரும். உதாரணம்:  மெய்கண்டான் குறிப்புரை சொல்லின் புறத்தே நின்றதனால் (அ+ பலகை) இது புறச்சுட்டு. சொல்லின் அகத்தே நின்றதனால் (அ-அன்= அவன், வகரம் உடம்படுமெய்) இது அகச்சுட்டு எனப்பெயர் பெற்றது. 19. ஐம்பாற் சுட்டும் வினாவுத் தரமுமாம். (௧௯) ஐ பால் சுட்டும் வினா உத்தரமும் ஆம்.  பவாநந்தர் உரை இஃது ஐம்பாலிலும் வரும் சுட்டெழுத்துக்கள் வினாவுத்தரமும் ஆமென்பது உணர்த்துகின்றது.   பதவுரை ஐம்பால் சுட்டும் = ஐம்பாலில் வரும் சுட்டெழுத்துக்களும்,  வினா = வினாவுக்கு,  உத்தரமும் ஆம் = விடையுமாகும்.